钦定古今图书集成/理学汇编/学行典/第236卷 > 崔敬友
## 钦定古今图书集成/理学汇编/学行典/第236卷 > 崔敬友

按《魏书崔光传》：“光弟敬友，本州治中，颇有受纳。御史
案之，乃与守者俱逃。后除梁郡太守，会遭所生母忧，
不拜。敬友精心佛道，昼夜诵经。免丧之后，遂菜食终
世。恭宽接下，修身厉节。自景明以降，频岁不登，饥寒
请丐者，皆取足而去。又置逆旅于肃然山南大路之
北，设食以供行者。延昌三年二月卒，年五十九。”